# OpenOffice.org 3.3 ReadMe

For de siste oppdateringene av denne fila, se http://www.openoffice.org/welcome/readme.html

Denne fila inneholder viktig informasjon om dette programmet. Les denne informasjonen nøye før du begynner å jobbe med programmet.

OpenOffice.org-miljøet har stått for utviklinga av dette produktet, og vil gjerne invitere deg til å delta som medlem. Som ny bruker kan du ta en titt på OpenOffice.org-siden med nyttig brukerinformasjon http://www.openoffice.org/about_us/introduction.html

I avsnittene nedenfor kan du lese mer om hvordan du kan bli med i OpenOffice.org-prosjektet.

### Er OpenOffice.org virkelig gratis for alle?

OpenOffice.org er gratis å bruke for alle. Du kan installere dette eksemplaret av OpenOffice.org på så mange datamaskiner du vil, og bruke det til hva du vil (gjelder også bruk i det offentlige, i næringslivet og innen utdanning). Du kan lese mer om vilkårene i lisensteksten som følger med OpenOffice.org eller på http://www.openoffice.org/license.html

### Hvorfor er OpenOffice.org gratis for alle?

Du kan bruke dette eksemplaret av OpenOffice.org gratis fordi både private bidragsytere og bedrifter har utformet, utviklet, testet, oversatt, dokumentert, støttet og hjulpet til på mange andre måter for at OpenOffice.org skulle bli det det er i dag – det ledende, frie kontorstøtteprogrammet.

Hvis du setter pris på innsatsen de har gjort og vil sikre at OpenOffice.org- prosjektet fortsetter, er du velkommen til å bidra. Les mer om dette på http://contributing.openoffice.org for detaljer. Alle har noe å bidra med.

## Merknader om installasjon

### Systemkrav

- Versjon 2.6.18 eller nyere av Linux-kjernen

- Versjon 2.5 eller nyere av glibc2

- Versjon 2.10.4 eller nyere av gtk

- Pentium-kompatibel PC (Pentium III eller Athlon anbefales)

- 256 MB RAM (512 MB RAM anbefales)

- Inntil 1.5 GB ledig plass på harddisken

- X-tjener med 1024x768 punkt oppløsning og minst 256 farger. (Høyere oppløsning anbefales.)

- Vindusbehandler

- Gnome 2.16 med gail 1.8.6 og at-spi 1.7 eller nyere versjoner kreves for å bruke tilgjengelighetsverktøy

Det finnes mange forskjellige Linux-distribusjoner, og den samme distribusjonen kan ofte installeres med eller uten flere valgfrie komponenter (f.eks. KDE, Gnome eller annet). Noen distribusjoner leveres med en egen, tilpasset versjon av OpenOffice.org, som kan være litt annerledes enn denne versjonen av OpenOffice.org. Noen ganger kan du installere den offisielle versjonen av OpenOffice.org ved siden av distribusjonens egen versjon, men som regel er det best å fjerne versjonen som leveres med Linux-distribusjonen først. Du kan lese mer om hvordan du gjør dette i dokumentasjonen til den distribusjonen du bruker.

Du bør alltid ta en sikkerhetskopi av systemet før du fjerner eller installerer programvare.

Vær sikker på at du har nok tilgjengelig minne i mellomlagringsmappa i operativsystemet ditt, og at du har lese-, skrive- og kjørerettigheter på denne mappa. Lukk alle andre program før du starter installasjonen.

## Samspiller ikke med utvidelsesdatabasen

Databasemotoren fra Berkeley har blitt oppgradert i denne versjonen av OpenOffice.org. Oppgraderinga av databasemotoren introduserer en inkompatibilitet med brukerdata for installerte utvidelser for versjoner av OpenOffice.org før 3.2. En nedgradering av $(PRODUCTNAME) kan være nødvendig.

Denne versjonen av OpenOffice.org vil konvertere databasene til det nye Berkeley-databaseformatet når utvidelser installeres eller fjernes. Etter denne omgjøringa, kan ikke databasen lengre leses av tidligere versjoner avOpenOffice.org. Nedgradering til tidligere versjoner kan resultere i en brukket installasjon.

Hvis du nedgraderer til en tidligere versjon av OpenOffice.org, må du fjerne brukermappa `{brukerdata}/uno_pakker`. For eksempel `~/openoffice.org/3/user/uno_pakker` og installere alle utvidelser på nytt.

## Problem ved programoppstart

Dersom du opplever problemer ved oppstart av OpenOffice.org (særlig når du bruker Gnome), «nullstill» miljøvariabelen `SESSION_MANAGE`» i skallet du starter OpenOffice.org fra. Dette kan gjøres ved å legge til linja `unset SESSION_MANAGER` til starten av «soffice»-skallskriptet, som ligger i mappa `[office folder]/program`.

Problemer med å starte OpenOffice.org (f.eks. program som henger), så vel som problemer med skjermvisninga skyldes ofte problemer med skjermkortet. Hvis disse problemene oppstår, kan du prøve å oppdatere skjermkort-driveren, eller prøv å bruke skjermkort-driveren som ble levert med operativsystemet. Problemer med å vise 3D-objekter kan ofte løses ved å fjerne avkryssinga for «Bruk maskinvareakselerasjon» under «Verktøy → Innstillinger → OpenOffice.org → Vis → Bildevisning».

## Hurtigtaster

Bare hurtigtaster (tastekombinasjoner) som ikke blir brukt i operativsystemet kan brukes i OpenOffice.org. Dersom en tastekombinasjon i OpenOffice.org ikke virker som det står i hjelpetekstene, se om hurtigtasten allerede er i bruk av operativsystemet. For å løse slike konflikter kan du endre tastetilordningene i operativsystemet ditt. Du kan også endre nesten alle tastekombinasjonene i OpenOffice.org. For mer informasjon om dette emnet, se hjelpen i OpenOffice.org eller dokumentasjonen for operativsystemet ditt.

## Fillåsing

Låsing av filer er slått på som standard i OpenOffice.org. På et nettverk som brukerNetwork File System protocol (NFS), må låsetjenesten NFS-klienter være aktivert. For å slå av fillåsing, rediger skriptet `soffice` og endre linja «`export SAL_ENABLE_FILE_LOCKING`» til «`# export SAL_ENABLE_FILE_LOCKING`». Hvis låsing av filer slås av, vil skrivetilgangen ikke begrenses til den første brukeren som åpner dokumentet.

Advarsel: Hvis du skrur på fillåsings-funksjonen kan du få problemer dersom Solaris 2.5.1 eller 2.7 brukes sammen med Linux NFS 2.0. Dersom systemmiljøet har disse parametrene, anbefales det sterkt at du unngår å bruke fillåsing. Ellers vil OpenOffice.org henge når du prøver å åpne en fil fra en NFS-mappe på en Linux-datamaskin.

## Viktig informasjon om tilgjengelighet

Du kan lese mer om tilgjengelighetsstøtten i OpenOffice.org på http://www.openoffice.org/access/

## Registrering

Ta deg tid til å fylle ut den enkle produktregistreringen når du installerer programvaren. Selv om registrering er valgfritt, vil vi oppfordre deg til å registrere deg. Informasjonen du gir, gjør det mulig for miljøet å lage en enda bedre programpakke som imøtekommer dine behov. Gjennom personvernpolitikken tar OpenOffice.org-miljøet alle forholdsregler for å beskytte dine personlige opplysninger. Dersom du hoppet over registreringa da du installerte, kan du gå tilbake og registrere deg når du vil ved å velge «Hjelp → Registrering» i hovedmenyen.

## Brukerundersøkelse

Det er også en brukerundersøkelse på nettet som vi vil oppfordre deg til å fylle ut. Brukerundersøkelsen hjelper OpenOffice.org til å raskere heve standarden for neste generasjon av kontorstøtte-programpakker. Gjennom personvernpolitikken tar OpenOffice.org-miljøet alle forholdsregler for å beskytte dine personlige data.

## Brukerstøtte

Za podršku unutar zajednice OpenOffice.org korisnika u Srbiji posetite http://sr.openoffice.org/podrska.html . Dopisna lista na srpskom jeziku je dostupna na e-adresi users@sr.openoffice.org. Posetite prethodnu stranicu da saznate o pretplati na listu i pretražite javno dostupnu arhivu.

За подршку унутар заједнице OpenOffice.org корисника у Србији посетите http://sr.openoffice.org/podrska.html . Дописна листа на српском језику је доступна на е-адреси users@sr.openoffice.org. Посетите претходну страницу да сазнате о претплати на листу и претражите јавно доступну архиву.

Hovedsiden for støtte http://support.openoffice.org/ tilbyr flere muligheter for hjelp med OpenOffice.org. Dine spørsmål kan allerede være besvart - kontroller derfor forumet på http://user.services.openoffice.org eller søk i arkivet til e-postlista «users@openoffice.org» på http://www.openoffice.org/mail_list.html. Alternativt, kan du sende dine spørsmål til users@openoffice.org. Hvordan man abonnerer på lista (for å få en respons per e-post) er beskrevet på denne sida: http://wiki.services.openoffice.org/wiki/Website/Content/help/mailinglists.

Les også OSS-delen på http://wiki.services.openoffice.org/wiki/Documentation/FAQ.

## Rapporter inn feil & problemer

På nettstedet til OpenOffice.org kan feil og problemer meldes inn i IssueZilla. Alle brukere oppfordres til å melde fra om feil og problemer som oppstår på en spesiell plattform. Innrapportering av feilmeldinger er et av de viktigste bidragene iutviklinga og forbedringa av programvaren

## Bli involvert

OpenOffice.org-miljøet vil ha stor hjelp av din aktive deltakelse i utviklinga av dette viktige fri programvare-prosjektet.

Som bruker er du allerede nå en verdifull del av utviklingsprosessen og vi oppfordrer deg til å delta enda mer, gjerne som bidragsyter over lengre tid. Mer informasjon om hvordan du kan bli med i prosjektet på brukersidene: http://www.openoffice.org

### Hvordan komme i gang

Den beste måten å begynne å delta aktivt, er å melde seg på en eller flere e-postlister, ligge lavt en stund og gradvis bruke e-postarkivene for å bli kjent med emnene som har vært diskutert siden kildekoden til OpenOffice.org ble frigjort i oktober 2000. Når du føler deg trygg, trenger du bare å skrive en e-post der du presenterer deg selv, og deretter hoppe rett i det. Hvis du er vant med «åpen kildekode»-prosjekter, se på oppgavelista vår og se om det er noe du kunne tenke deg å hjelpe til med: http://development.openoffice.org/todo.html.

### Abonner

Her er noen e-postlister for prosjektet (engelskspråklige), som du kan abonnere på: http://www.openoffice.org/mail_list.html

- Nyheter: announce@openoffice.org *anbefalt for alle brukere* (lite trafikk)

- Hovedforum for brukere: user@openoffice.org *Enkel måte å følge med i diskusjoner på* (mye trafikk)

- Markedsføringsprosjektet: dev@marketing.openoffice.org *mer enn utvikling* (økende trafikk)

- Fellesliste for utviklere: dev@openoffice.org (moderat mengde/mye trafikk)

### Bli med i et eller flere prosjekter

Du kan gjøre mye for prosjektet selv om du ikke har noe erfaring med programvareutvikling og programmering. Ja, du ja!

På http://projects.openoffice.org/index.html finner du prosjekter som arbeider med alt fra oversettelse, overføringer til nye systemer og gruppevare til virkelig tunge programmeringsprosjekter. Hvis du ikke kan programmere, kan du prøve dokumentasjons- eller markedsføringsprosjektene. Markedsføringsprosjektet til OpenOffice.org arbeider både med tradisjonell, kommersiell markedsføring og geriljataktikk for å spre åpen kildekode på tvers av både kulturelle og språklige grenser. Du kan hjelpe til ved ganske enkelt å spre ryktet og fortelle om denne programpakken til venner og bekjente.

Du kan bli med i Marketing Communications & Information Network on http://marketing.openoffice.org/contacts.html der kan du kommunisere direkte med presse, media, offentlige etater, konsulenter, skoler, Linux-brukergrupper og utviklere i nærmiljøet og landet der du bor.

Vi håper du har glede av å arbeide med OpenOffice.org 3.3 og at vi snart møter deg på nettet.

OpenOffice.org-miljøet

## Brukt/endret kildekode

Portions Copyright 1998, 1999 James Clark. Portions Copyright 1996, 1998 Netscape Communications Corporation.